**In memorian - VASILE MARDARE**

*Stefan Doroftei-Doimaneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prin ochii lui închişi se plimbă depărtări

Vecia l-a ucis în nopţi însângerate,

Azi vocea lui s-a stins în negre adâncări

Deşi a alergat printre iubiri curate.

Iar chipul lui sculptat în piatră funerară

Înfruntă tăinicia prin timpul absolut,

Divina-i aură pe toţi ne împresoară

Cu palmele tăcerii din cântu-i dispărut.

Dureri, furtuni şi ploi se scurg în lume lent

Curg lacrimi din cântări ce au rămas în corduri,

Clepsidra a tăcut, în timpul insolent

Şi nu-i mai cerne-n vânt clipa ce sta pe gânduri.

Mă plimb prin rătăciri şi-n vocea lui cobor

Chiar dacă nimbul său pe zare mă sărută,

Aş vrea să mă ridic şi-n nopţi de folk să zbor

Dar nu mă pot urni, pustia mă înfruntă.

04.05.2018